Ingredjenti għal Cassata ta' daqs 30ċm panedispanja msajra 600g irkotta 200g zokkor 200g konfettura ċirasa konfettura ħamra ftit krema friska ġamm tal-berquq ftit cornflour Maraschino pasta rjali ħadra ċikkulata jew royal icing Iksi forma minn dawk taċ-ċinturin ( springform tin ) b'dijametru ta' 30ċm bl-i stretch and seal . Din it-tip ta' forma tgħinek meta tiġi biex tneħħi l- cassata u tpoġġiha fuq platt. Aqta' biċċa panedispanja d-daqs tal-forma u poġġiha fil-qiegħ tagħha. Aqtagħha rqiqa. Dawwar il-ġnub tal-forma b'biċċa panedispanja oħra. Neħħi kemm tista' zokkor minn mal-konfettura jew naqqas mill-piz taz-zokkor minflok. Qiegħed l-irkotta ġo skutella u għaffiġha tajjeb sakemm tiġi qisha krema. Żid iz-zokkor, ix-xorb u ftit krema friska. Kompli ħaddem sakemm it-taħlita tiġi ħaġa waħda. Żid il-konfettura mat-taħlita tal-irkotta u erġa' ħawwad. Xarrab il-panedispanja li hemm fil-forma bi ftit xorb. Qiegħed it-taħlita tal-irkotta fuqha. Erġa' aqta' biċċa panedispanja oħra d-daqs tal-forma u poġġiha fuq l-irkotta. Bil-mod agħfas ftit 'l isfel. Xarrab il-wiċċ bix-xorb. Poġġi l -cassata fil-friġġ għal mhux anqas minn sagħtejn. Neħħi l -cassata mill-forma u poġġiha fuq platt ċatt. Idlikha bil-ġamm tal-berquq. Roxx FTIT cornflour fuq il-mejda u iftaħ il-pasta rjali. Aqta' ż-żejjed li jkun hemm mal-ġnub u b'pinzell tal-kċina farfar il- cornflour li jista' jkun hemm fil-wiċċ. Tista' tħalliha miksija bil-pasta rjali jew tiksiha bin-naspru ( fondant ) abjad. Żejjen bir- royal icing jew biċ-ċikkulata u biċ-ċirasa ħamra.